Domnule Ponta, va scriu folosind formula de politete din respect pentru mine si nu pentru ca dumneavoastra ati merita… am vrut sa lamuresc acest aspect inca de la inceput.

Locuiesc in Canada si sunt o „dusmanca a Romaniei” de la care inteleg ca dumneavoastra v-ati gandit sa colectati niste bani… Am primit astazi un mesaj de la un prieten cu un link la un articol in care era expusa opinia dumneavoastra referitoare la impozitarea romanilor din diaspora. Inca de cand am citit titlul, am crezut ca mi-a trimis un articol din „Academia Catavencu” sau de pe „Times New Roman” si m-a bufnit rasul citind si minunadu-ma de ce le-a dat prin cap sa scrie… dar am verificat si nu, nu era asa… atunci, am mers in josul paginii sa vad poate este un articol preluat de la una dintre cele 2 surse amintite mai sus… insa am constatat cu stupoare ca erati citat de Agerpres.

Cand am realizat ca stirea este cat se poate de serioasa, nu am stiut daca ar trebui sa rad sau sa plang. Sa rad pentru ca va taiati singur craca de sub picioare si pentru ca dati semne clare si mult prea timpurii de… astenie de primavara, sau sa plang pentru ca sunteti Premierul Romaniei si va comportati ca un bandit vrand sa bagati mana in buzunarele oamenilor care muncesc cinstit pentru a avea un trai decent.

Dumneavoastra afirmati: „Avem o realitate, trei milioane din populaţia dinamică cu capacitate de muncă din România sunt în afara ţării şi nu plătesc niciun leu la sistemul social. Ştiu, se spune că trimit bani acasă, dar nu-i trimit la şcoli, la spitale, la drumuri, la pensii sau la şomaj. Îi trimit pe căi private, foarte bine acest lucru. Dar gândiţi-vă, dacă cei trei milioane ar cotiza cu zece euro pe lună la bugetul social al României, ar fi o contribuţie pe care am simţi-o. Deci, e o problemă şi cred că creşterea numărului de contribuabili este singura soluţie sustenabilă pe termen lung”. Pai domnule Ponta, de ce ar trebui sa contribuim noi la scoli, spitale, drumuri, pensii sau somaj? Ne veti da pensii? Vom beneficia de servicii medicale gratuite in eventualitatea in care ne vom imbolnavi atunci cand ne vom afla in tara? Ne veti plati ajutor de somaj in cazul in care vom ramane fara serviciu? Noi platim taxe si impozite in tarile in care ne aflam pentru ca aici beneficiem de servicii medicale, sistem de invatamant public, fonduri de pensii, ajutor de somaj, infrastructura. Sau poate ca va ganditi ca ar trebui sa cotizam din marinimie, sau din patriotism? Domnule Ponta, fiscalitatea nu are a face cu patriotismul sau cu generozitatea… daca ar avea, sunt convinsa ca dumneavoastra si alti colegi de-ai dumneavoastra generosi, dar mai ales patrioti ati fi primii care ati cotiza mai mult… sau ma insel? Si ma gandesc … chiar de ar avea legatura fiscalitatea cu iubirea de tara, noi suntem „dusmanii Romaniei”, cei pe care dumneavoastra ati simtit nevoia sa ii umiliti incalcandu-le un drept fundamental acum 2 luni, cum sa ne cereti acum sa cotizam din patriotism? Care patriotism cand noi suntem niste denigratori?